CELEX: 32013R1122
Language: lt
Date: 2013-11-06 00:00:00
Title: 2013 m. lapkričio 6 d. Komisijos įgyvendinimo reglamentas (ES) Nr. 1122/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Κονσερβολιά Στυλίδας ( Konservolia Stylidas ) (SGN)]

9.11.2013   
            
            
               LT
            
            
               Europos Sąjungos oficialusis leidinys
            
            
               L 299/28
            
         KOMISIJOS ĮGYVENDINIMO REGLAMENTAS (ES) Nr. 1122/2013
   2013 m. lapkričio 6 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Κονσερβολιά Στυλίδας (Konservolia Stylidas) (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:
   
               (1)
            
            
               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Graikijos pateiktą saugomos kilmės vietos nuorodos „Κονσερβολιά Στυλίδας“ („Konservolia Stylidas“), kuri įregistruota Komisijos reglamentu (EB) Nr. 1263/96 (2), specifikacijos pakeitimo paraišką;
            
         
               (2)
            
            
               paraiška pateikta dėl specifikacijų su antraštėmis „Aprašymas“ ir „Gamybos būdas“ pakeitimo, konkrečiai papildomos komercinės rūšies – alyvuogių be kauliukų – pridėjimo;
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (ES) Nr. 1151/2012 53 straipsnio 2 dalį pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,
            
         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Κονσερβολιά Στυλίδας“ („Konservolia Stylidas“) specifikacija iš dalies keičiama pagal šio reglamento I priedą.
   2 straipsnis
   Suvestinis bendrasis dokumentas, kuriame nustatyti pagrindiniai specifikacijos duomenys, pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 6 d.
      
         
            Komisijos vardu Pirmininko pavedimu
         
         Dacian CIOLOȘ
         
            Komisijos narys
         
      
   
   
      (1)  OL L 343, 2012 12 14, p. 1.
   
      (2)  OL L 163, 1996 7 2, p. 19.
   
      I PRIEDAS
      Patvirtinamas toks saugomos kilmės vietos nuorodos „Κονσερβολιά Στυλίδας“ („Konservolia Stylidas“) specifikacijos pakeitimas:
      
                  1.
               
               
                  Produkto aprašymas
                  Aprašymas iš dalies pakeistas į „Konservolia Stylidas“ produktų asortimentą įtraukiant nesmulkintas alyvuoges be kauliukų. Dėl rinkos poreikių ir kintančių vartotojų įpročių prireikė įvairinti rinkai tiekiamas komercines rūšis.
                  Alyvuogių be kauliukų savybės (skonis, spalva, kvapas) visai nesiskiria nuo „Konservolia Stylidas“ alyvuogių su kauliukais savybių, nes kauliukai išimami po to, kai alyvuogės įgyja galutines juslines savybes, todėl ryšys su produkto geografine vietove nepakis. Be to, alyvuogėms be kauliukų naudojamo sūrymo, kuris paprastai pakeičia produkto skonį, sudėtis yra lygiai tokia pat, kaip ir alyvuogėms su kauliukais naudojamo sūrymo.
               
            
                  2.
               
               
                  Gamybos būdas
                  Šis skirsnis iš dalies pakeistas įtraukiant alyvuoges be kauliukų. Sveikos alyvuogės be kauliukų – tai daugiausia žalios „Konservolia Stylidas“ alyvuogės, fermentuotos – tad produktas jau įgijęs galutines fizines, chemines ir juslines savybes. Kauliukas pašalinamas specialiu tam skirtu įrenginiu, visuomet pagal ilgosios alyvuogės ašies kryptį (pagal trumposios ašies kryptį kauliuko pašalinti neįmanoma). Vėliau alyvuogės merkiamos į 7–9 % sūrymą, lygiai kaip ir „Konservolia Stylidas“ alyvuogės su kauliukais. Dėl šio proceso fizinės, cheminės ir juslinės „Konservolia Stylidas“ savybės nepakinta.
               
            
   
      II PRIEDAS
      
         Suvestinis bendrasis dokumentas
      
      2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)
      
      
         „ΚΟΝΣΕΡΒΟΛΙΑ ΣΤΥΛΙΔΑΣ“ („KONSERVOLIA STYLIDAS“)
      
      EB Nr.: EL-PDO-0117–0345–01.01.2012
      
         SGN ( ) SKVN (X)
      
      1.   Pavadinimas
      
      „Κονσερβολιά Στυλίδας“ („Konservolia Stylidas“)
      2.   Valstybė narė arba trečioji šalis
      
      Graikija
      3.   Žemės ūkio produkto arba maisto produkto aprašymas
      
      3.1.   Produkto rūšis
      
      
                  1.6 klasė.
               
               
                  Vaisiai, daržovės ir grūdai, švieži arba perdirbti
               
            3.2.   Produkto, kuriam taikomas 1 punkte nurodytas pavadinimas, aprašymas
      
      Tai valgomosios „Konservolia“ veislės alyvuogės, su kauliukais arba be. Produktas pasižymi vaisių skoniu ir tvirtu minkštimu, kuris lengvai atsiskiria nuo kauliuko ir išlaiko formą. Juodųjų alyvuogių spalva varijuoja nuo juodos iki labai juodos, o žaliųjų – nuo žalios iki šiaudų geltonumo. Vidutinis vaisiaus svoris – 7 g. Kauliuko ir vaisiaus dydžio santykis – 6 prie 1. Alyvuogės turi būti nepažeistos alyvmedžių musių, neapdaužytos, be nešvarumų. Laikantis tarptautinio standarto alyvuogės skirstomos pagal dydį taip:
      
                  Prekės pavadinimas
               
               
                  Alyvuogių skaičius viename kilograme
               
            
                  Super super mamouth
               
               
                  70–90
               
            
                  Super mamouth
               
               
                  91–100
               
            
                  Mamouth
               
               
                  101–110
               
            
                  Super colossal
               
               
                  111–120
               
            
                  Colossal
               
               
                  121–140
               
            
                  Giants
               
               
                  141–160
               
            
                  Extra jumbo
               
               
                  161–180
               
            
                  Juμβο
               
               
                  181–200
               
            
                  Εχτra large
               
               
                  201–230
               
            
                  Large
               
               
                  231–260
               
            
                  Superior
               
               
                  261–290
               
            
                  Brilliants
               
               
                  291–320
               
            
                  Fiνε
               
               
                  321–350
               
            
                  Bullets
               
               
                  351–380
               
            3.3.   Žaliavos (taikoma tik perdirbtiems produktams)
      
      —
      3.4.   Pašarai (taikoma tik gyvūniniams produktams)
      
      —
      3.5.   Specialūs gamybos veiksmai, atliktini nustatytoje geografinėje vietovėje
      
      „Konservolia Stylidas“ turi būti auginamos ir apdorojamos tik nustatytoje geografinėje vietovėje.
      3.6.   Specialios pjaustymo, trynimo, pakavimo ir kt. taisyklės
      
      —
      3.7.   Specialios ženklinimo etiketėmis taisyklės
      
      —
      4.   Glaustas geografinės vietovės apibūdinimas
      
      Gamybos vietovė yra Ftiotidės provincijos Ftiotidės nomo Glifos, Vatikilo, Pelasgijos, Milų, Spartijos, Achladžio, Rachių, Peleokerasijos, Achino, Karavomilo, Anidro, Neraidos, Stilidos, Avlakio, Agia Marinos, Limogardžio ir Longicio savivaldybių administracinėje teritorijoje.
      5.   Ryšys su geografine vietove
      
      5.1.   Geografinės vietovės ypatumai
      
      Ftiotidės nomui būdingas švelnus Viduržemio jūros klimatas. Pastarųjų penkerių metų meteorologiniai duomenys:
      
                   
               
               
                  vidutinė temperatūra 16,5 °C,
               
            
                   
               
               
                  santykinis drėgnis 65–70 %,
               
            
                   
               
               
                  krituliai 589 mm per metus,
               
            
                   
               
               
                  saulėtumas 210 valandų per metus.
               
            Lygumų ir nuožulnių vietų dirvožemį daugiausia sudaro liesasis molis.
      5.2.   Produkto ypatumai
      
      Produktas pasižymi vaisių skoniu ir tvirtu minkštimu, kuris lengvai atsiskiria nuo kauliuko ir išlaiko formą. Juodųjų alyvuogių spalva varijuoja nuo juodos iki labai juodos, o žaliųjų – nuo žalios iki šiaudų geltonumo. Dėl puikių fizinių, cheminių ir juslinių savybių „Stylida“ valgomosios alyvuogės yra gerai žinomos Graikijos ir tarptautinėje rinkose. Už jas skirta daugybė Graikijos ir tarptautinių mugių apdovanojimų.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys
      
      Minėtoje geografinėje vietovėje jau nuo antikos laikų auginami „Konservolia“ veislės alyvmedžiai, kurių išskirtinės valgomosios alyvuogės žinomos dėl puikių fizinių, cheminių ir juslinių savybių. „Konservolia Stylidas“ alyvmedžiai auginami Ftiotidės nomo vietovėse, kurios pasižymi švelniomis žiemomis ir vėsiomis vasaromis. Šios veislės alyvmedžiai puikiai prisitaikė prie dirvožemio ir klimato, kurie kartu su tradiciniais auginimo, skynimo ir apdorojimo metodais lemia išskirtines galutinio produkto savybes.
      
         Nuoroda į paskelbtą specifikaciją
      
      (Reglamento (EB) Nr. 510/2006 5 straipsnio 7 dalis)
      http://www.minagric.gr/images/stories/docs/agrotis/POP-PGE/prodiagrafes_konserbopolis_stilidas200313.pdf
      
         (1)  OL L 93, 2006 3 31. Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).